laion/Wikipedia-Exotic huggingface dataset:
ডক্টর জেকিল অ্যান্ড মিস্টার হাইড (১৯৪১-এর চলচ্চিত্র)

ডক্টর জেকিল অ্যান্ড মিস্টার হাইড (ইংরেজি: Dr. Jekyll and Mr. Hyde) হল ভিক্টর ফ্লেমিং পরিচালিত ১৯৪১ সালের মার্কিন ভীতিপ্রদ চলচ্চিত্র। এতে নাম ভূমিকায় অভিনয় করেন স্পেন্সার ট্রেসি, এবং অন্যান্য শ্রেষ্ঠাংশে অভিনয় করেন ইংরিদ বারিমান ও লানা টার্নার। এছাড়া পার্শ্ব ভূমিকায় অভিনয় করেন ডোনাল্ড ক্রিস্প, ইয়ান হান্টার, বার্টন ম্যাকলেন, সি. অব্রি স্মিথ ও সারা অলগুড। এটি রবার্ট লুইস স্টিভেনসনের ১৮৮৬ সালের গথিক উপন্যাসিকা স্ট্রেঞ্জ কেস অব ডক্টর জেকিল অ্যান্ড মিস্টার হাইড অবলম্বনে নির্মিত। এই উপন্যাসিকার একাধিক চলচ্চিত্ররূপ রয়েছে, এই চলচ্চিত্রটি ১৯৩১-এর চলচ্চিত্রের পুনর্নির্মাণ। চলচ্চিত্রটি ১৪তম একাডেমি পুরস্কারে তিনটি বিভাগে মনোনয়ন লাভ করে। স্পেন্সার ট্রেসি - ডক্টর জেকিল ইংরিদ বারিমান - আইভি পিয়ারসন লানা টার্নার - বিয়া এমারি ডোনাল্ড ক্রিস্প - স্যার চার্লস এমারি ইয়ান হান্টার - জন ল্যানিয়ন বার্টন ম্যাকলেন - স্যাম হিগিন্স সি. অব্রি স্মিথ - বিশপ ম্যানারস পিটার গডফ্রি - পুল, জেকিলের গৃহভৃত্য সারা অলগুড - মিসেস হিগিন্স ফ্রেডরিক ওয়ারলক - ডক্টর হিথ উইলিয়াম ট্যানেন - ইনটার্ন ফেনউইক ফ্রান্সেস রবিনসন - মার্শিয়া ডেনিস গ্রিন - ফ্রেডি বিলি বেভান - জনাব ওয়েলার ফরেস্টার হার্ভি - বৃদ্ধ প্রুটি লুমসডেন হেয়ার - কর্নেল ওয়াইমাউথ লরেন্স গ্র্যান্ট - ডক্টর কোর্টল্যান্ড জন বার্কলি - গির্জায় কনস্টেবল কলিন কেনি - কনস্টেবল লিডিয়া বিলব্রুক - লেডি কোপওয়েল আলেক ক্রেইগ - খাদ্য পরিবেশনকারী মনোনয়ন শ্রেষ্ঠ চিত্রগ্রহণ বিভাগে একাডেমি পুরস্কার (সাদাকালো) - ইয়োসেফ রুটেনবের্গ শ্রেষ্ঠ চলচ্চিত্র সম্পাদনা বিভাগে একাডেমি পুরস্কার - হ্যারল্ড এফ. ক্রেস শ্রেষ্ঠ মৌলিক সুর বিভাগে একাডেমি পুরস্কার - ফ্রানৎস ওয়াক্সম্যান অন্যান্য সম্মাননা আমেরিকান ফিল্ম ইনস্টিটিউটের ২০০৪ সালের এএফআইয়ের চলচ্চিত্রের সুরের ১০০ বছর - মনোনীত The Eddie Mannix Ledger, লস অ্যাঞ্জেলেস: Margaret Herrick Library, Center for Motion Picture Study উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 14th Academy Awards | 1942"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ৩১ জানুয়ারি ২০২০।  "AFI's 100 Years of Film Scores Nominees" (পিডিএফ)। এএফআই। আমেরিকান ফিল্ম ইনস্টিটিউট। ৬ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জানুয়ারি ২০২০।  উইকিমিডিয়া কমন্সে ডক্টর জেকিল অ্যান্ড মিস্টার হাইড (১৯৪১-এর চলচ্চিত্র) সংক্রান্ত মিডিয়া রয়েছে। উইকিউক্তিতে ডক্টর জেকিল অ্যান্ড মিস্টার হাইড (১৯৪১-এর চলচ্চিত্র) সম্পর্কিত উক্তির সংকলন রয়েছে। অলমুভিতে Dr. Jekyll and Mr. Hyde (ইংরেজি) আমেরিকান ফিল্ম ইন্সটিটিউট ক্যাটালগে Dr. Jekyll and Mr. Hyde ইন্টারনেট মুভি ডেটাবেজে Dr. Jekyll and Mr. Hyde (ইংরেজি) টিসিএম চলচ্চিত্র ডেটাবেজে Dr. Jekyll and Mr. Hyde রটেন টম্যাটোসে Dr. Jekyll and Mr. Hyde (ইংরেজি)
শৈলকুপা

নামে বাংলাদেশে যেসব স্থান ও প্রশাসনিক অঞ্চল রয়েছে। যথা: উইকিঅভিধানে শৈলকুপা শব্দটি খুঁজুন। শৈলকুপা উপজেলা, ঝিনাইদহ জেলার একটি উপজেলা শৈলকুপা থানা, ঝিনাইদহ জেলার একটি থানা শৈলকুপা পৌরসভা, শৈলকুপা উপজেলার একটি পৌরসভা এটি কোন স্থান, জনপদ বা প্রশাসনিক অঞ্চল সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
প্রবন্ধ

সাহিত্যে বর্ণনামূলক গদ্যকে প্রবন্ধ বলা হয়। প্রবন্ধ সাহিত্যের অন্যতম একটি শাখা। এর সমার্থক শব্দগুলো হলো - সংগ্রহ, রচনা, সন্দর্ভ, পূর্বাপর সঙ্গতি, শুরু, কৌশল। প্রবন্ধের বিষয়বস্তু শৈল্পিক, কাল্পনিক, জীবনমুখী, ঐতিহাসিক কিংম্বা আত্মজীবনীমূলক হয়ে থাকে। যিনি প্রবন্ধ রচনা করেন তাকে প্রবন্ধকার বলা হয়। প্রবন্ধে মূলত কোনো বিষয়কে তুলে ধরে তার বিভিন্ন দিক নিয়ে আলোচনা করা হয় প্রবন্ধ’ শব্দের প্রকৃত অর্থ প্রকৃষ্ট রূপ। ‘প্রকৃষ্ট বন্ধন’ বলতে বোঝায় বিষয়বস্তু ও চিন্তার ধারাবাহিক বন্ধনকে । নাতিদীর্ঘ, সুবিন্যস্ত গদ্য রচনাকে প্রবন্ধ বলে । প্রবন্ধ রচনার বিষয়, ভাব, ভাষা সমানভাবে গুরুত্বপূর্ণ । এক কথায় কল্পনা শক্তি ও বুদ্ধিবৃত্তিকে কাজে লাগিয়ে লেখক যে নাতিদীর্ঘ সাহিত্য রূপ সৃষ্টি করেন তাই প্রবন্ধ । প্রবন্ধ প্রধানত ২ ভাগে বিভক্তঃ তন্ময় বা বস্তুনিষ্ঠ মন্ময় বা ব্যক্তিনিষ্ঠ যে প্রবন্ধে বিষয়বস্তুর প্রাধান্য থাকে তাকেই তন্ময় বা বস্তুনিষ্ঠ প্রবন্ধ বলে। লেখকের পাণ্ডিত্য, জ্ঞানের গভীরতা ইত্যাদি এখানে ভালোভাবে প্রকাশ পায়। বস্তুনিষ্ঠ প্রবন্ধকেই মূলত প্রবন্ধ বলে বিবেচনা করা হয়। এই প্রবন্ধ অনেক ভাগে বিভক্তঃ বিবৃতিমূলক ব্যাখ্যামূলক বর্ণনামূলক বিতর্কমূলক চিন্তামূলক তথ্যমূলক নীতিকথামূলক সাহিত্য প্রবেশদ্বার ছোটগল্প ১। English & Bengali Online Dictionary & Grammar [ Published - 2024 ]
ইজাজ ফাকিহ

ইজাজ ফাকিহ (উর্দু: اعجاز فقیہ‎‎; জন্ম: ২৪ মার্চ, ১৯৫৬) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৮ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর পাকিস্তানি ক্রিকেটে করাচি, মুসলিম কমার্শিয়াল ব্যাংক ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন। ১৯৭৩-৭৪ মৌসুম থেকে ১৯৯১-৯২ মৌসুম পর্যন্ত ইজাজ ফাকিহ’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র টেস্ট ও সাতাশটি একদিনের আন্তর্জাতিকে অংশগ্রহণ করেছেন ইজাজ ফাকিহ। ২২ ডিসেম্বর, ১৯৮০ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৪ এপ্রিল, ১৯৮৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি। ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে পাকিস্তানের পক্ষে খেলেছিলেন। List of Pakistan Test Cricketers "Pakistan – Test Batting Averages"। ESPNCricinfo। সংগ্রহের তারিখ ৩১ জানুয়ারি ২০২০।  "Pakistan – Test Bowling Averages"। ESPNCricinfo। সংগ্রহের তারিখ ৩১ জানুয়ারি ২০২০।  আজমত রানা মোহাম্মদ মুনাফ পাকিস্তানি টেস্ট ক্রিকেটারদের তালিকা পাকিস্তানি একদিনের আন্তর্জাতিক ক্রিকেটারদের তালিকা টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা ইএসপিএনক্রিকইনফোতে ইজাজ ফাকিহ (ইংরেজি) ক্রিকেটআর্কাইভে ইজাজ ফাকিহ (সদস্যতা প্রয়োজনীয়) (ইংরেজি)
ময়ূর সিংহাসন

ময়ূর সিংহাসন বা তখত তাউস মোগল বাদশাহ শাহ জাহান কর্তৃক নির্মিত একটি সিংহাসন। একে দুনিয়ার সবচেয়ে দামী সিংহাসন হিসাবে দাবি করা হয়। বাদশাহ শাহজাহানের সিংহাসনের সংখ্যা ছিল ৭টি এবং এগুলোর মধ্যে ময়ূর সিংহাসনই ছিল সবচেয়ে দামী ও জমকালো। প্রায় আট বছর (১৬২৮ খ্রিস্টাব্দ থেকে ১৬৩৫ খ্রিস্টাব্দ পর্যন্ত) তখনকার আট কোটি টাকা ব্যয়ে নির্মান করা হয় এ সিংহাসনটি। বেবাদল খাঁর তত্ত্বাবধানে নির্মান করা হয় এ সিংহাসনটি। আগ্রার তাজমহলের চেয়েও দ্বিগুণ অর্থ ব্যয়ে নির্মাণ করা হয় সিংহাসনটি। এটি ছিল দুর্লভ স্বর্ণ, হীরা ও মরকত মণিখচিত। ময়ূর সিংহাসনের শেষ পরিণাম সম্পর্কে সঠিকভাবে জানা যায়নি। তবে দিল্লির বাদশাহ আওরঙ্গজেবের ১৭০৭ সালে মৃত্যু হলে মোগলদের শক্তি কমে যেতে শুরু করে। এমন সময় সিংহাসনটি ১৭৩৯ খ্রিস্টাব্দে পারস্যের সম্রাট নাদির শাহ ভারতবর্ষ অভিযানকালে লুট করেন। দিল্লি থেকে ফিরে যাওয়ার সময় তিনি বিখ্যাত কোহিনূর হীরাও লুট করেন। পরবর্তীতে নাদির শাহ এটা নিয়ে যান পারস্যে। অনেকের মতে, নাদির শাহ দিল্লিতে অবস্থানের সময় ময়ূর সিংহাসনের মতো আরেকটি সিংহাসন বানিয়েছিলেন। এবং যাওয়ার সময় তিনি দুটি সিংহাসনই পারস্যে নিয়ে যান। ধারণা করা হয়, নাদির শাহ কোহিনূর হীরাটি সযত্নে রাখেন এবং পরবর্তীতে ময়ূর সিংহাসন ও কোহিনূর হীরার জন্য প্রতিপক্ষের কাছে খুন হতে হয় তাকে। তবে দুটি জিনিসের একটিও এখন আর পারস্যে নেই। বিভিন্নভাবে হাত বদল হতে হতে তখত তাউস বর্তমানে রয়েছে ইরানে। তবে ময়ূর সিংহাসনে বসানো বিশ্বখ্যাত কোহিনূর হীরা এক পর্যায়ে ব্রিটিশদের হাত ধরে ইংল্যান্ডে চলে যায়। বর্তমানে যা লন্ডনের টাওয়ারে সংরক্ষিত রয়েছে। "যুগান্তর, ২ মার্চ ২০১৬"। ২৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০২০।
ডার্থ ভেডার

ডার্থ ভেডার (ইংরেজি : Darth Vader), হলেন স্টার ওয়ার্স ফ্র্যাঞ্চাইজির একজন চরিত্র। মূল ট্রিলজিতে তিনি প্রধান প্রতিদ্বন্দ্বী চরিত্র হিসেবে ভূমিকা রাখেন বটে, কিন্তু প্রিক্যুয়েল ট্রিলজিতে তিনি তাঁর জন্মগত পরিচয় অ্যানাকিন স্কাইওয়াকার নামে প্রধান নায়ক হিসেবে আবির্ভূত হন। Wakeman, Gregory (ডিসেম্বর ৪, ২০১৪)। "George Lucas Was Terrible At Predicting The Future Of Star Wars"। CinemaBlend। সংগ্রহের তারিখ ডিসেম্বর ২, ২০১৮।
ডিজিটাল বর্তনী

ডিজিটাল বর্তনী বা ইংরেজি পরিভাষাতে ডিজিটাল সার্কিট (ইংরেজি: Digital Circuit) বলতে এমন ধরনের বর্তনীকে বুঝায় যেখানে দুটি সঙ্কীর্ণ স্তরের মধ্য দিয়ে সংকেত আদান প্রদান ঘটে। প্রতিটি স্তর দুটি পৃথক অবস্থা নির্দেশ করে ( উদাহরণস্বরূপঃ খোলা/বন্ধ, ০/১, সত্য/মিথ্যা)। ডিজিটাল বর্তনীতে বুলিয়ান লজিক পরিচালনা করার উদ্দেশে লজিক গেটগুলি তৈরি করতে ট্রানজিস্টর ব্যবহার করা হয়।এই লজিক গুলিই ডিজিটাল ইলেকট্রনিক্স এবং কম্পিউটার প্রসেসিংয়ের ভিত্তি। শব্দে গোলমাল বা মানের অবক্ষয়ের দিক থেকে ডিজিটাল সার্কিটগুলি অ্যানালগ সার্কিটের তুলনায় কম সংবেদনশীল।ডিজিটাল সিগন্যালের সাহায্যে ত্রুটি সনাক্তকরণ এবং সংশোধন সম্পাদন করা অধিকতর সহজ।ডিজিটাল সার্কিট ডিজাইনের প্রক্রিয়াটি স্বয়ংক্রিয় করতে ইঞ্জিনিয়াররা ইলেক্ট্রনিক ডিজাইন অটোমেশন (ইডিএ)ব্যবহার করেন। এটি এমন একধরনের সফটওয়্যার যা ডিজিটাল বর্তনীর লজিকগুলোকে তরান্বিত করে। তড়িৎ প্রকৌশল ইন্টেল সান মাইক্রোসিস্টেম্‌স ইন্টেল মাইক্রোপ্রসেসরসমূহের তালিকা
নিউ কাশীপুর তাপবিদ্যুৎ কেন্দ্র

নিউ কাশীপুর তাপবিদ্যুৎ কেন্দ্রটি ভারতের পশ্চিমবঙ্গ রাজ্যের কলকাতা শহরের কাশীপুরে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি সিইএসসি লিমিটেড দ্বারা পরিচালিত হয়। পরিচালনা ব্যয় বৃদ্ধির কারণে ২০০৪ সালে বিদ্যুৎকেন্দ্রটি পুরোপুরি বন্ধ করে দেওয়া হয়। এখন, এটি সিইএসসি লিমিডের অধীনে ১৩২ কেভি সাবস্টেশন রূপান্তরিত হয়েছে। তাপবিদ্যুৎ কেন্দ্রটির একটি উৎপাদন ক্ষমতা ছিল ১০০ মেগাওয়াট। এটি ১৯৪৯ সালে সম্পূর্ণ ভাবে চালু হয়। "Calcutta Electric Supply Corporation Limited"। Infraline.com। সংগ্রহের তারিখ ২৪ জানুয়ারি ২০১৯।
তৃতীয় মুহাম্মদ

তৃতীয় মুহাম্মদ বা তৃতীয় মেহমেদ (উসমানীয় তুর্কি: محمد ثالث, Meḥmed-i sālis; তুর্কি: III. Mehmet; ২৬ মে ১৫৬৬-২২ ডিসেম্বর ১৬০৩) ছিলেন উসমানীয় সাম্রাজ্যের ১৩ তম সুলতান।১৫৯৫ সাল থেকে ১৬০৩ সালে মৃত্যু পর্যন্ত তিনি সুলতান ছিলেন। পিতার মৃত্যুর পর সিংহাসনে বসে তিনি একসাথে নিজের ১৯ ভাইকে ফাঁসির মাধ্যমে মৃত্যুদণ্ড দেন। তিনি নিজের বড় ছেলে শাহজাদা মাহমুদকেও ফাঁসি দিয়েছিলেন। এসব নৃশংসতার কারণে তিনি ইতিহাসে চরম কুখ্যাত।
বিদ্যালয়

বিদ্যালয় বা পাঠশালা হচ্ছে একটি প্রতিষ্ঠান বা সংগঠন, যা মূলত শিক্ষাদানের কেন্দ্র, যেখানে শিক্ষকের তত্ত্বাবধানে শিক্ষার্থী পাঠ্যপুস্তকের মাধ্যমে জ্ঞানলাভ করে থাকে। বিদ্যালয় সব সময়ই দালানকোঠায় আবদ্ধ হবে এমন নয়, বরং একজন শিক্ষক, কিছু পরিমাণ শিক্ষার্থী, এবং শিক্ষাসহায়ক পরিবেশই বিদ্যালয় হবার জন্য যথেষ্ট। বিদ্যালয় নির্দিষ্ট পাঠক্রমের অধীনে পরিচালিত হয় এবং বিদ্যালয়ে পঠনের জন্য নির্ধারিত পাঠ্যপুস্তক থাকে। সাধারণত প্রথম শ্রেণী থেকে বিদ্যালয় শুরু হয়। তবে অধুনা প্লেগ্রুপ, নার্সারি, কেজি ইত্যাদিকে প্রিস্কুল বা প্রাক-বিদ্যালয় পঠন হিসেবে গ্রহণ করা হয় এবং এসব পাঠদানও বিদ্যালয়ের অন্তর্ভুক্ত ধরা হয়। সাধারণ অর্থে বিদ্যালয় সকল পাঠসহায়ক পরিবেশকে বোঝায় বলে স্কুল, কলেজ, বিশ্ববিদ্যালয় সবকিছুর সাধারণ নামই বিদ্যালয়। কিন্তু সাধারণ্যের কাছে বিদ্যালয় শুধুমাত্র প্রথম শ্রেণী থেকে বা প্রাক-বিদ্যালয় থেকে পঞ্চম কিংবা দশম শ্রেণী পর্যন্ত পাঠদানের প্রতিষ্ঠান হিসেবে গণ্য। বিদ্যালয় সাধারণত তাত্ত্বিক জ্ঞান বিতরণ করে। তবে ব্যবহারিক জ্ঞান বিতরণকারী প্রতিষ্ঠানও বিদ্যালয় হতে পারে। এই ধারণায় বিভিন্ন ট্রেনিং ইনস্টিটিউটও বিদ্যালয় হিসেবে গণ্য হতে পারে। বিশ্বের অধিকাংশ দেশেই তাত্ত্বিক শিক্ষা বাধ্যতামূলক, তাই প্রাথমিক শিক্ষা গ্রহণার্থে বিদ্যালয় গমনও প্রাথমিক শ্রেণীতে বাধ্যতামূলক। "বিদ্যা" (জ্ঞান) এবং "আলয়" (আগার বা স্থান) শব্দদ্বয় সহযোগে বিদ্যালয় শব্দটি গঠিত, যা বিদ্যা বিতরণ ও গ্রহণের স্থান বা আগার হিসেবেই পরিচিত। সাধারণত বিদ্যালয়ের এক বা একাধিক ভবন থাকে। তবে ভবনবিহীন অনেক বিদ্যালয় ভারত, বাংলাদেশসহ আফ্রিকার অনেক দেশে পরিচালিত হয়। ভবনসমৃদ্ধ বিদ্যালয়ে যেসকল বিষয় পরিলক্ষিত হয়: শ্রেণীকক্ষ (আবশ্যিক) শিক্ষক ও প্রশাসনিক কক্ষ পাঠাগার খেলার মাঠ, অনেক বিদ্যালয়েই খেলার মাঠ থাকে না খাবার ঘর বা ক্যাফেতেরিয়া গবেষণাগার কম্পিউটার ল্যাব মনিটরিং রুম ব্ল্যাকবোর্ড-চক-ডাস্টার বা মোছনী পাঠ্যবই খাতা-কলম-পেন্সিল বেঞ্চ-চেয়ার-টেবিল রং-তুলি অবশ্য এসব অনুষঙ্গ ছাড়াও কেবলমাত্র মুখে মুখে অনেক অনানুষ্ঠানিক বিদ্যালয় পরিচালিত হতেও দেখা যায়। কিন্তু সেই বিদ্যালয়গুলিতে সঠিকভাবে পরাশুনো হয় না।বিদ্যালয়গুলিতে সঠিক পাঠক্রমের অভাব রয়েছে। আধুনিক ইন্টারনেটভিত্তিক বিশ্বে অনলাইনে ইন্টারনেটের মাধ্যমে পাঠদান ও বিদ্যার্জনের উপায়কে অনলাইন বিদ্যালয় হিসেবে গণ্য করা হয়। এমন অনেক শিক্ষাসহায়ক প্রকল্প আছে, যারা অনলাইনেই এরকম পাঠদান পরিচালনা করে এবং পাঠসম্পন্ন হলে সনদ প্রদান করে। খাগড়াবন্দ আদর্শ বিদ্যা নিকেতন একটি স্বায়ত্তশাসিত বিদ্যালয়। এই স্কুলটি রংপুর জেলার বদরগঞ্জ উপজেলায় অবস্তিত। উইকিপিডিয়ার সহপ্রকল্পেবিদ্যালয় উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ
দূষণ

পরিবেশের ভৌত,রাসায়নিক ও জৈবিক বৈশিষ্ট্যের যে অবাঞ্চিত পরিবর্তন জীবের জীবনধারণকে ক্ষতিগ্রস্ত করে তাকেই দূষণ বলে। ক্ষতিকর পদার্থ পরিবেশের উপাদানসমূহে যুক্ত হলে তাকে পরিবেশ দূষণ বলে। পরিবেশ দূষণ বিভিন্নভাবে হয়ে থাকে। বায়ু দূষণ, জল দূষণ, শব্দ দূষণ এবং মৃত্তিকা দূষণ এর মধ্যে অন্যতম। দূষণ মানবস্বাস্থ্যের ওপর প্রভূত ক্ষতিকর প্রভাব ফেলে। দূষণের প্রকারভেদ হলো জল দূষণ মাটি দূষণ বায়ু দূষণ শব্দ দূষণ পরিবেশ দূষণের কারণে পরিবেশে স্বাভাবিক ভারসাম্য বিনষ্ট হয়। এছাড়া জীবজগতের স্বাভাবিক এবং স্বতঃস্ফুর্ত বিকাশ ব্যাহত হয়। কলেরা, আমাশয়, টাইফয়েড, ডাইরিয়া, উদরাময় মাথা ব্যথা, হৃদরোগ ইত্যাদি জটিলতা দেখা দিয়ে থাকে । শব্দদূষণ জনিত রোগ শব্দদূষণের ফলে নয়েজ ইনডিউসিং হেয়ারিং লস (NIHL), অ্যাক্যুসটিক ট্রমা, মায়োকার্ডিয়াল ইনফার্কশন, বিভিন্ন প্রাণীর প্রজননে বাধা সৃষ্টি করে উচ্চ প্রাবল্যের শব্দ। https://www.nationalgeographic.org/encyclopedia/pollution/#:~:text=Pollution%20is%20the%20introduction%20of%20harmful%20materials%20into%20the%20environment.&text=These%20harmful%20materials%20are%20called,air%2C%20water%2C%20and%20land. আমার বই।  পরিবেশ দূষণের কারণে আপনার কী রোগ হতে পারে? (প্রতিবেদন)। বিবিসি বাংলা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) World Resources Institute: August 2008 Monthly Update: Air Pollution's Causes, Consequences and Solutions ওয়েব্যাক মেশিনে আর্কাইভকৃত ১ মে ২০০৯ তারিখে Submitted by Matt Kallman on Wed, 2008-08-20 18:22. Retrieved on April 17, 2009 waterhealthconnection.org > Overview of Waterborne Disease Trends ওয়েব্যাক মেশিনে আর্কাইভকৃত ৫ সেপ্টেম্বর ২০০৮ তারিখে By Patricia L. Meinhardt, MD, MPH, MA, Author. Retrieved on April 16, 2009 Pennsylvania State University > কীটনাশকের সম্ভাব্য স্বাস্থ্য সমস্যাসমূহ ওয়েব্যাক মেশিনে আর্কাইভকৃত ৩ ডিসেম্বর ২০০৮ তারিখে by Eric S. Lorenz. 2007. "10 Common Diseases caused by Bad Polluted Water"। ৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৪।  সারকার, পীযূষ। "শব্দ দূষণ জণিত রোগ"। পরিবেশবিদ্যা। ৭ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৯।
কারা আহমেদ পাশা

কারা আহমেদ পাশা (মৃত্যু ১৫৫৫) ছিলেন উসমানীয় সাম্রাজ্যের একজন আলবেনীয় বংশদ্ভূত সেনাপতি ও রাষ্ট্রনায়ক। তিনি ১৫৫৩ থেকে ১৫৫৫ সালের মধ্যে সাম্রাজ্যের উজিরে আজম হিসেবে দায়িত্ব পালন করেন। তিনি সুলতান প্রথম সুলাইমান এর বোন ফাতমা সুলতান এর স্বামী ছিলেন। তিনি ১৫৫২ সালে হাঙ্গেরি বিজয়ে উসমানীয় বাহিনীকে নেতৃত্ব দেন। ১৫৫৩ সালে সুলতান সুলেমান নিজের বড় ছেলে শাহজাদা মুস্তাফাকে মৃত্যুদণ্ড দিলে জেনিসারি বাহিনীতে উত্তেজনা ছড়িয়ে পড়ে এবং নিরপরাধ শাহজাদার করুণ পরিণতিতে উজিরে আযম রুস্তম পাশা দোষী ছিলেন বলে তার পদচ্যুতির দাবী উঠে। ফলে সুলতান পরিস্থিতি শান্ত করতে রুস্তম পাশাকে বরখাস্ত করে কারা আহমেদ পাশাকে উজিরে আজম হিসেবে নিয়োগ দেন। কিন্তু সুলতানের স্ত্রী হুররাম সুলতান ও জামাতা রুস্তম পাশার ষড়যন্ত্রে আহমেদ পাশা দুর্নীতি দায়ে অভিযুক্ত হন এবং ১৫৫৫ সালের ৩০ সেপ্টেম্বর সুলতানের নির্দেশে তাকে ফাঁসি দেওয়া হয়। এরপর রুস্তম পাশা পুনরায় উজিরে আজম হিসেবে নিয়োগ পান। Gibb, H.A.R. (১৯৫৪)। The Encyclopaedia of Islam। Brill। পৃষ্ঠা 67। আইএসবিএন 9789004059337। সংগ্রহের তারিখ ২০১৪-১২-২৬।  İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish) Sadık Müfit Bilge, "Macaristan'da Osmanlı Hakimiyetinin ve İdarî Teşkilatının Kuruluşu ve Gelişmesi", Ankara Üniversitesi Osmanlı Tarihi Araştırma ve Uygulama Merkezi Dergisi (OTAM), Sayı: 11 Sayfa: 033-081, 2000, p. 59. ওয়েব্যাক মেশিনে আর্কাইভকৃত ৮ নভেম্বর ২০১৫ তারিখে (তুর্কি ভাষায়)
ইলিয়াস আহমেদ চৌধুরী

ইলিয়াস আহমেদ চৌধুরী (১৫ আগস্ট ১৯৩৪-১৯ মে ১৯৯১) যিনি দাদাভাই নামেও পরিচিত। বাংলাদেশ আওয়ামী লীগের একজন রাজনীতিবিদ, গণপরিষদের প্রাক্তন সদস্য ও সাবেক সাংসদ। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন। ইলিয়াস আহমেদ চৌধুরী ১৫ আগস্ট ১৯৩৪ সালে মাদারীপুরের শিবচরের দত্তপাড়া এলাকার জমিদার পরিবারে জন্মগ্রহণ করেন। তার বাবা নুরুদ্দিন আহমেদ চৌধুরী ও মা চৌধুরী ফাতেমা বেগম। তিনি দত্তপাড়ার টিএন একাডেমী থেকে শিক্ষা জীবন শুরু করে মুন্সিগঞ্জের সরকারি হরগঙ্গা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে বিএসসি পাশ করেন। ইলিয়াস আহমেদ চৌধুরী ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান ও ১৯৭১ সালের বাংলাদেশের স্বাধীনতা যুদ্ধে সংগঠক ছিলেন, একই সাথে মুজিব বাহিনীর কোষাধ্যক্ষ হিসেবে দায়িত্ব পালন করেন। তিনি বাংলাদেশ আওয়ামীলীগের কেন্দ্রীয় কমিটির সদস্য ও মাদারীপুর জেলা আওয়ামী লীগের সভাপতি ছিলেন। এছাড়াও তিনি গণফোরামের রাজনীতিবিদ ছিলেন। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হন। এর পর ১৯৭৩ সালের প্রথম জাতীয় সংসদে ফরিদপুর-১৩ (বিলুপ্ত) আসন থেকে ও ১৯৯১ সালের পঞ্চম জাতীয় সংসদে মাদারীপুর-১ আসন থেকে সংসদ সদস্য নির্বাচিত হন। ১৯৭৫ পরবর্তী সময়ে আওয়ামী লীগ পুনর্গঠন ও শেখ হাসিনার স্বদেশ প্রত্যাবর্তনে ভূমিকা পালন করেন তিনি। তিনি দৈনিক বাংলার বাণী পত্রিকার সম্পাদক মন্ডলীর সভাপতি ছিলেন। আরামবাগ ক্রীড়াচক্রের সভাপতি ও খুলনা আবহানী ক্রীড়াচক্রের সভাপতি ছিলেন তিনি। ইলিয়াস আহমেদ চৌধুরীর মা চৌধুরী ফাতেমা বেগম বঙ্গবন্ধু শেখ মুজিবুর রহমানের বড় বোন। তিনি বিয়ে করেন খালাতো বোন ফিরোজা বেগম মায়া চৌধুরীকে। তার বড় ছেলে মাদারীপুর-১ আসনের সংসদ সদস্য নূর ই আলম চৌধুরী। ছোট ছেলে মজিবুর রহমান চৌধুরী (নিক্সন চৌধুরী) ফরিদপুর-৪ আসনের সংসদ সদস্য। ইলিয়াস আহমেদ চৌধুরী ১৯ মে ১৯৯১ সালে জাতীয় সংসদের সদস্য থাকাকালে হৃদযন্ত্রের ক্রিয়া বন্ধ হয়ে মৃত্যুবরণ করেন। তার স্মৃতিতে পারিবারিক ভাবে প্রতিষ্ঠা করা হয় ইলিয়াস আহমেদ চৌধুরী ডিগ্রি কলেজ। স্বাধীনতা পুরস্কার (২০২২) "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "স্বাধীনতা পুরস্কার পাচ্ছেন ১১ ব্যক্তি-প্রতিষ্ঠান"। চ্যানেল 24। ১৫ মার্চ ২০২২। সংগ্রহের তারিখ ১৫ মার্চ ২০২২।  "বঙ্গবন্ধুর ভাগ্নে ইলিয়াস আহমেদ চৌধুরী (দাদা ভাই)-এর ২৮তম মৃত্যুবার্ষিকী ১৯ মে | সারাদেশ"। ittefaq। ২০২০-০২-০১ তারিখে মূল থেকে আর্কাইভ করা। সংগ্রহের তারিখ ২০২০-০২-০১।  BanglaNews24.com। "বঙ্গবন্ধুর ভাগ্নে ইলিয়াস আহমেদের ২৮ তম মৃত্যুবার্ষিকী"। banglanews24.com (ইংরেজি ভাষায়)। সংগ্রহের তারিখ ২০২০-০২-০১।  "ইলিয়াস আহমেদ চৌধুরী"। প্রথম আলো। সংগ্রহের তারিখ ২০২০-০২-০১।  "ইলিয়াস চৌধুরীর ২৮তম মৃত্যুবার্ষিকী রোববার"। Risingbd.com (ইংরেজি ভাষায়)। সংগ্রহের তারিখ ২০২০-০২-০১।  "বঙ্গবন্ধুর ভাগ্নে ইলিয়াস আহমেদের ২৮ তম মৃত্যুবার্ষিকী"। বাংলানিউজটোয়েন্টিফোর.কম। ১৫ মে ২০১৯। সংগ্রহের তারিখ ১ ফেব্রুয়ারি ২০২০।
দত্তপাড়া ইউনিয়ন, শিবচর

দত্তপাড়া ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৫২টি গ্রাম নিয়ে গঠিত। দত্তপাড়া ইউনিয়নের উপর দিয়ে আড়িয়াল খাঁ নদী প্রবাহিত হয়েছে। দত্তপাড়া ইউনিয়নের মোট আয়তন ৬,০৯২ একর বা ২৪.৬৬ বর্গ কিলোমিটার। গ্রামের সংখ্যা ৫২টি। ঘরবাড়ির সংখ্যা ৫,২৪২টি।১৫ কিলোমিটার পাকারাস্তা ও ২০ কিলোমিটার কাঁচারাস্তা রয়েছে। হাট-বাজার রয়েছে ৪টি। বাংলাদেশের ২০১১ সালের আদমশুমারি অনুযায়ী দত্তপাড়া ইউনিয়নের ৫,২৪২টি পরিবারে মোট জনসংখ্যা ২৪,৩৪৩ জন এবং প্রতি বর্গ কিলোমিটারে ৯৮৭ জন লোক বাস করে। এদের মধ্যে ১১,৯৭০ জন পুরুষ ও ১২,৩৭৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৩,০৮৬ জন, হিন্দু ধর্মালম্বী ১,২৫৪ জন, খ্রিস্টান ধর্মালম্বী ১ জন, বৌদ্ধ ধর্মালম্বী ১ জন ও অন্যান্য ১ জন। ২০১১ সালের হিসেব অনুযায়ী দত্তপাড়া ইউনিয়নের সাক্ষরতার হার ৪৩.৫% (পুরুষ ৪৩.৯%, মহিলা ৪৩.২%)। এ ইউনিয়নে ১টি কলেজ, ২টি মাধ্যমিক বিদ্যালয়, ৪টি মাদ্রাসা, ১৭টি সরকারি প্রাথমিক বিদ্যালয় এবং ৬টি বেসরকারি প্রাথমিক বিদ্যালয় রয়েছে। ইউনিয়ন পরিষদ জনবল– নির্বাচিত পরিষদ সদস্য– ১৩জন। ইউনিয়ন পরিষদ সচিব– ১জন। ইউনিয়ন গ্রাম পুলিশ– ১০জন। "দত্তপাড়া ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০২-০১।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০২০।
ইলিয়াস আহমেদ চৌধুরী ডিগ্রি কলেজ

ইলিয়াস আহমেদ চৌধুরী ডিগ্রি কলেজ মাদারীপুর জেলার শিবচর উপজেলার সূর্য নগর বাজারে অবস্থিত একটি শিক্ষা প্রতিষ্ঠান।। বাংলা উদ্ভিদ বিজ্ঞান রসায়ন ইংরেজি অর্থনীতি ইসলামের ইতিহাস এবং সংস্কৃতি গণিত দর্শন রাষ্ট্রবিজ্ঞান পদার্থ বিজ্ঞান সমাজ কর্ম জীব বিজ্ঞান বিতর্ক প্রতিযোগিতা বক্তৃতা প্রতিযোগিতা আবৃত্তি প্রতিযোগিতা ক্বিরাত প্রতিযোগিতা বিজ্ঞান মেলা বার্ষিক ক্রীড়া প্রতিযোগিতা সাংস্কৃতিক অনুষ্ঠান বার্ষিক পিকনিক বার্ষিক ভ্রমণ বার্ষিক ফুটবল টুর্নামেন্ট বার্ষিক বাস্কেটবল টুর্নামেন্ট বার্ষিক ক্রিকেট টুর্নামেন্ট নৃত্য প্রতিযোগিতা সংগীত প্রতিযোগিতা বাংলাদেশের বিদ্যালয়সমূহের তালিকা বাংলাদেশের শিক্ষাব্যবস্থা "ইলিয়াস আহমেদ চৌধুরী ডিগ্রি কলেজ"। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "ইলিয়াস আহমেদ চৌধুরী ডিগ্রি কলেজ ছাত্রলীগের সম্মেলন | সারাদেশ | The Daily Ittefaq"। archive1.ittefaq.com.bd। ২০২০-০২-০১ তারিখে মূল থেকে আর্কাইভ করা। সংগ্রহের তারিখ ২০২০-০২-০১।
সরকারি হরগঙ্গা কলেজ

সরকারি হরগঙ্গা কলেজ বাংলাদেশের ঢাকা বিভাগের মুন্সীগঞ্জ জেলার সদর উপজেলায় অবস্থিত একটি সরকারি কলেজ। ১৯৩৮ সালের ১৮ ডিসেম্বর সরকারি হরগঙ্গা কলেজটি প্রতিষ্ঠিত হয়। কলেজটির প্রতিষ্ঠাতা টঙ্গিবাড়ী উপজেলার আশুতোষ গাঙ্গুলী। তার বাবার নাম হরনাথ গাঙ্গুলী এবং মায়ের নাম গঙ্গাশ্বরী দেবী। আশুতোষ গাঙ্গুলী তার বাবার নামের প্রথম অংশ হর এবং মায়ের নামের প্রথম অংশ গঙ্গা একত্র করে কলেজের নামকরণ করেন 'হরগঙ্গা'। সে সময় অবিভক্ত বাংলার প্রধানমন্ত্রী শেরেবাংলা এ কে ফজলুল হক এর ভিত্তিপ্রস্তর স্থাপন করেন। কলেজটিতে আনুষ্ঠানিক শিক্ষাকার্যক্রম শুরু হয়েছিল ১৯৩৯ সালে। কলেজটির প্রথম অধ্যক্ষ ছিলেন শ্রী বিরেন্দ্র মুখার্জী। যিনি কলকাতার বিখ্যাত প্রেসিডেন্সী কলেজে নেতাজী সুভাষ চন্দ্র বোসের সমসাময়িক ছিলেন। কলেজটিতে ১৯৪১ সাল থেকে ১৯৪৬ সাল পর্যন্ত কর্মমুখী শিক্ষা প্রদানের ব্যবস্থা চালু ছিল। ১৯৪১ সালে কলেজের গ্রন্থাগারে প্রতিষ্ঠাতা শ্রী আশুতোষ গাঙ্গুলীর মার্বেল পাথরের একটি মূর্তী স্থাপন করা হয় এবং ১৯৪২ সালে তাঁর নামানুসারে কলেজ এর অডিটোরিয়াম এর নামকরণ করা হয় 'আশুতোষ হল'। সরকারি হরগঙ্গা কলেজে শিক্ষাবর্ষ ১৯৯৫-৯৬ থেকে অনার্স-মাস্টার্স কোর্স ডিগ্রি চালু হয়। ১৫টি বিষয়ে অনার্স ও ৯টি বিষয়ে মাস্টার্স কোর্স চালু আছে। বিভাগ সমূহঃ- বাংলা উদ্ভিদ বিজ্ঞান রসায়ন ইংরেজি অর্থনীতি ইসলামের ইতিহাস এবং সংস্কৃতি গণিত দর্শন রাষ্ট্রবিজ্ঞান পদার্থ বিজ্ঞান সমাজ কর্ম জীব বিজ্ঞান পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। এছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়। গ্রন্থাগারঃ আমাদের কলেজের রয়েছে ইন্টারনেট সুবিধা সংবলিত আধুনিক গ্রন্থাগার। এতে বিভিন্ন বিষয়ভিত্তিক বই, রেফারেন্স বুক, পাঠ্যবই, দৈনিক পত্রিকা, ম্যাগাজিন প্রভৃতির বিপুল সমাহার রয়েছে। আইসিটি ল্যাবঃ বর্তমান যুগ কম্পিউটার ইন্টারনেটের যুগ। আমাদের রয়েছে তথ্য ও যোগাযোগ প্রযুক্তির সুযোগ সুবিধা সংবলিত আধুনিক কম্পিউটার ল্যাব। দ্রুত ডাউনলোড, কম্পিউটারে ডাটা সংগ্রহ প্রভৃতির জন্য আইসিটি ল্যাব একটি অনন্য জোন। বিশেষায়িত কম্পিউটার ল্যাবঃ কলেজে ইন্টারনেট সংযোগ সমৃদ্ধ একটি সুসজ্জিত কম্পিউটার ল্যাব রয়েছে। সকল শিক্ষার্থীর জন্য কম্পিউটার প্রশিক্ষণ আবশ্যিক। এখানে শিক্ষকবৃন্দকে ডিজিটাল কনটেন্ট তৈরিতে প্রশিক্ষণ দেওয়া হয়। বিজ্ঞানাগারঃ আমাদের কলেজে রয়েছে পদার্থ, রসায়ন, উদ্ভিদবিজ্ঞান, প্রাণিবিজ্ঞান, গণিত ও ভূগোল বিষয়ের আধুনিক বৈজ্ঞানিক যন্ত্রপাতি ও আনুষঙ্গিক উপাদান দ্বারা সমৃদ্ধ বিজ্ঞানাগার। যাতে গবেষণা ও বিজ্ঞান চর্চার অবাধ সুযোগ রয়েছে। মাল্টিমিডিয়া ক্লাসরুমঃ তথ্যপ্রযুক্তির উৎকর্ষের যুগে মাল্টিমিডিয়া ক্লাসরুম সময়ের দাবি। আমাদের রয়েছে মাল্টিমিডিয়া ক্লাসরুম। যাতে মাল্টিমিডিয়া প্রজেক্টরের মাধ্যমে আধুনিক শিক্ষার উপকরণ ব্যবহার করে শিক্ষার্থীদের পাঠদান করা হয়। প্রায় প্রতিটি ক্লাসে একটি করে মাল্টিমিডিয়া প্রজেক্টর রয়েছে। হলঃ আমাদের কলেজে সাধারণত দুটি হল রয়েছে। তাপসী রাবেয়া হল ও শহীদ জিয়াউর রহমান হল। এছাড়া নতুন হল নির্মাণের কাজ চলছে। কলেজ মসজিদঃ ছাত্র-শিক্ষক, কর্মকর্তা-কর্মচারী এবং জনসাধারণের নামাজ আদায়ের জন্য কলেজে একটি শীতাতপ নিয়ন্ত্রিত মসজিদ রয়েছে। "মুন্সীগঞ্জ জেলার কলেজ"। বাংলাদেশ জাতীয় তথ্য বাতায়ন। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "মায়ায় জড়ানো ক্যাম্পাস"। প্রথম আলো। সংগ্রহের তারিখ ২০২০-০২-০১।  "সরকারি হরগঙ্গা কলেজের ইতিহাস"। haragangacollege.edu.bd। ২০২০-০২-০১ তারিখে মূল থেকে আর্কাইভ করা। সংগ্রহের তারিখ ২০২০-০২-০১।